ກຸ່ມລັດອິສລາມ ຍັງມິດຫງຽບ ໃນຂະນະທີ່ເສັ້ນຕາຍ ຜ່ານພົ້ນໄປ 
ກຸ່ມລັດອິສລາມ ຍັງມິດຫງຽບ ໃນຂະນະທີ່ເສັ້ນຕາຍ ຜ່ານພົ້ນໄປ ກ່ຽວກັບການແລກປ່ຽນ ນັກໂທດກັບໂຕປະກັນ ໂດຍ​ບໍ່​ມີຂ່າວຄາວ​ ເພີ້​ມ​ເຕີມ​ໃດໆ.
ບັນດາຄອບຄົວ ຂອງນັກຂ່າວຍີ່ປຸ່ນ ແລະນັກບິນຈໍແດນຄົນນຶ່ງ ກຳລັງລໍຖ້າຄຳ ຖະແຫລງກ່ຽວກັບຊາຕາກຳຂອງບຸກຄົນທັງສອງ ໃນຂະນະທີ່ເສັ້ນຕາຍໄດ້ຜ່ານພົ້ນໄປອີກເທື່ອນຶ່ງ ໃນການແລກ ປ່ຽນນັກໂທດ ໂດຍບໍ່ມີຂ່າວຄາວເພີ້ມເຕີມໃດໆ ຈາກກຸ່ມລັດອິສ ລາມ ທີ່ຈັບໂຕພວກຜູ້ຊາຍທັງສອງໄວ້ເປັນໂຕປະກັນນັ້ນ ຂໍ້ຄວາມທີ່ເປັນສຽງບັນທຶກຊຶ່ງອ້າງວ່າເປັນຂອງນັກຂ່າວ Kenji Goto ກ່າວວ່າ ນັກບິນທະຫານອາກາດຈໍແດນທີ່ໄດ້ຖືກຈັບກຸມ ໂດຍກຸ່ມອິສລາມ ທ່ານ Mu’ath al-Kasaesbeh ຈະຖືກສັງ ຫານ “ໃນທັນທີ” ນອກຈາກວ່າ ຈໍແດນ ປ່ອຍໂຕ ນາງ Sajida al-Rishawi ຊຶ່ງເປັນຜູ້ຍິງທີ່ພວມລໍຖ້າການປະຫານຊີວິດ ໃນ ຈໍແດນ ຍ້ອນບົດບາດຂອງນາງ ໃນໂຈມຕີດ້ວຍລະເບີດຢ່າງຮ້າຍແຮງ ຢູ່ທີ່ນະ ຄອນຫຼວງ Amman ເມື່ອເກືອບ 10 ປີກ່ອນນັ້ນ ກ່ອນຕາເວັນຕົກດິນໃນວັນພະຫັດວານນີ້ ໃນວັນພະຫັດດວານນີ້ Jordan ກ່າວວ່າ ຕົນຈະພິຈາລະນາ ປ່ອຍໂຕນາງ Rishawi ກໍຕໍ່ ເມື່ອຫລັງຈາກ ໄດ້ຮັບຫລັກຖານວ່າ ທ່ານ Kasaesheh ຍັງມີຊີວິດຢູ່ ພໍ່ຂອງ ທ່ານ Kasaesheh ໄດ້ຂໍຮ້ອງໃຫ້ປ່ອຍໂຕລູກຊາຍຂອງລາວ ໃນຂະນະທີ່ເສັ້ຕາຍ ໄດ້ຜ່ານໄປແລ້ວ ສຽງບັນທຶກທີ່ເຊື່ອວ່າເປັນຂອງທ້າວ Goto ນັ້ນ ບໍ່ໄດ້ໃຫ້ຄຳໝັ້ນສັນຍາວ່າ ໂຕ ປະກັນທີ່ ຖືກຈັບໂດຍພວກຫົວຮຸນແຮງຈະຖືກປ່ອຍ ເພື່ອເປັນການແລກປ່ຽນກັບນາງ Rishawi ທ່ານ Kasaesheh ເປັນທີ່ເຊຶ່ອວ່າ ໄດ້ຖືກຈັບ ຫລັງຈາກເຮືອບິນລົບຂອງລາວໄດ້ປະ ສົບອຸບັດເຫດຕົກ ຢູ່ໃນຊີເຣຍ ໃນເດືອນແລ້ວນີ້ ໃນຂະນະທີ່ປະຕິບັດງານຖີ້ມລະເບີດໃສ່ ກຸ່ມລັດອິສລາມ ທີ່ເຂົ້າຍຶດເອົາຂົງເຂດອັນກວ້າງໃຫຍ່ ຢູ່ໃນຊີເຣຍ ແລະອີຣັກ ລາວມາຈາກເຜົ່ານຶ່ງທີ່ສຳຄັນຂອງຈໍແດນ ທີ່ໃຫ້ການສະໜັບສະໜູນຢ່າງແຂງຂັນ ຕໍ່ການປົກຄອງ ປະເທດ ໂດຍລາດຊະວົງ Hashemite ການຢັ່ງຫາງສຽງໄດ້ສະແດງໃຫ້ເຫັນວ່າ ມີການຄັດຄ້ານຢູ່ໃນຈໍແດນ ບໍ່ຢາກໃຫ້ ປະເທດເຂົ້າໄປພົວພັນ ໃນກຸ່ມແນວໂຮມພາຍໃຕ້ການນຳພາຂອງສະຫະລັດເພື່ອ ສູ້ລົບກັບກຸ່ມ ລັດອິສລາມ